বীরভূম লাল মাটির দেশ কোনো প্রথাগত NGO নয়, বরং আমরা বিশ্বাস করি বীরভূমের লাল মাটির সাথে প্রত্যক্ষ ও পরোক্ষ ভাবে যুক্ত প্রতিটি মানুষ আমাদের বৃহত্তর পরিবারের অংশ। আমরা সাধারণ মানুষের সাহায্যে, সাধারণ মানুষ কে সাথে নিয়ে এর আগেও বহুবার বিভিন্ন কাজে ঝাঁপিয়েছি। গরিব মেধাবী ছাত্রছাত্রী দের পড়াশুনায় সহযোগিতা থেকে মুমূর্ষু রোগীর চিকিৎসার ব্যয় ভার বহন করা,অগ্নিকান্ডে সর্বহারা মানুষদের নতুন ভাবে ঘর বাঁধতে সাহায্য করা থেকে প্রত্যন্ত আদবাসী অধ্যুষিত গ্রামে সাহায্য ও চিকিৎসা পরিষেবা পৌঁছে দেওয়া, প্রতিটি কাজেই আমরা সাধারণ মানুষের অকুন্ঠ সাহায্য পেয়েছি। কাজেই আজ এই যেটুকু পথ আমরা চলেছি, তার সম্পূর্ন কৃতিত্ব সাধারণ মানুষেরই।